ওমান-কাতার সম্পর্ক
১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। এর ১ বছরে হওয়ার পূর্বেই ১৯৭২ সালের জুলাই মাসে ওমানের সুলতান, কাবুস বিন সাইদ আল সাইদ, রাষ্ট্রীয় সফরে কাতার সফরে যান। কাবুস বিন সাইদ আল সাইদ, এর দুই বছর আগে ওমানের সুলতান হন।
ইরাক-কুয়েত সম্পর্ক
২০০৪ সাল পর্যন্ত, ইরাক এবং কুয়েতের মধ্যকার সম্পর্ক ছিল তিক্ত এবং ইরাক সর্বদাই, কুয়েতের উপর নিজেদের ঐতিহাসিক দাবি তুলে এসেছে। ১৯৬১ সালে কুয়েত স্বাধীনতা লাভ করে। সে সময় থেকেই ইরাকি সরকার, বিভিন্ন সময়ে কুয়েতের উপর নিজেদের দাবির বিষয়টি তুলে ধরেছে এবং কুয়েতকে ইরাকের বর্ধিত অংশ হিসেবে যুক্ত করার দাবি তুলে এসেছে। ১৯৬১ সালে এরকম একটি ক্ষণস্থায়ী সংকট দেখা দেয়। সে সময় ইরাকি সরকার, কুয়েত আক্রমণের হুমকি দেয়। তবে শেষ পর্যন্ত আরব লিগ, ইরাকের বিরুদ্ধে একটি সম্মিলিত আন্তর্জাতিক বাহিনী গড়ে কুয়েতের পক্ষ নেয়ার কথা বললে, সেই সময়ের মত সংকট দূর হয়।